มูลนิธิกระจกเงา ยัน น้องออย หายตัวลึกลับ 6 ปี ไม่ใช่เหยื่อ ไอซ์ หีบเหล็ก
มูลนิธิกระจกเงา เผย น้องออย ไม่ใช่เหยื่อไอซ์ หีบเหล็ก ตรวจดีเอ็นเอตรงกับสาวนิรนามเสียชีวิตที่ชลบุรี เมื่อปี 2557 ตำรวจเร่งติดตามหาผู้ก่อเหตุจากกรณีสยองขวัญ พบโครงกระดูกมนุษย์ที่บริเวณบ้านของ นายอภิชัย องค์วิศิษฐ์ อายุ 40 หรือ ไอซ์ หีบเหล็ก ภายในซอยเพชรเกษม 47 ย่านบางแค กทม. เมื่อช่วงต้นปีที่ผ่านมา จนนำไปสู่การสืบสวนว่าผู้ตายอาจเป็นหญิงสาวชื่อ ออย มีอาชีพเป็นพริตตี้และโคโยตี้ หายตัวลึกลับไปเมื่อปี 2557 หรือไม่นั้นล่าสุด วันที่ 29 พ.ค.2563 แฟนเพจ ศูนย์ข้อมูลคนหาย มูลนิธิกระจกเงา เปิดเผยถึงกรณีดังกล่าวว่า ได้มีการประสานไปยังตำรวจนครบาล 9 เพื่อตรวจสอบข้อมูลเบื้องต้น พบว่า ช่วงเวลาที่ ออย หายตัวไป ในปี 2557 เป็นช่วงคาบเกี่ยวกับช่วงที่ไอซ์หีบเหล็กต้องโทษอยู่ในเรือนจำจึงน่าจะไม่ใช่เหยื่อของไอซ์หีบเหล็กตามที่มีรายงานข่าวตั้งข้อสังเกตกันก่อนหน้านี้หลังจากมีแนวโน้มว่า ออย อาจไม่ใช่เหยื่อของไอซ์ ก็เกิดคำถามว่าหายตัวไปไหน มูลนิธิกระจกเงา จึงได้ประสานตรวจสอบข้อมูลไปยังโรงพยาบาลต่างๆ ในพื้นที่จังหวัดชลบุรี และพบข้อมูลสำคัญว่าที่แผนกนิติเวชโรงพยาบาลแหลมฉบัง จังหวัดชลบุรี เมื่อวันที่ 26 พ.ค.2557 ได้รับแจ้งมีการพบศพหญิงสาวแต่งตัวด้วยชุดแซก ถูกฆาตกรรมเสียชีวิต ทิ้งศพไว้ข้างถนนทางเข้าสุสานในพื้นที่ ต.หนองขาม อ.ศรีราชา จ.ชลบุรีสภาพศพคาดว่าเสียชีวิตมาแล้ว 3-4 วัน โดยไม่มีเอกสารติดตัว ศพถูกส่งมาชันสูตรที่สถาบันนิติเวชโรงพยาบาลตำรวจ และถูกนำไปฝังไว้ที่สุสานของมูลนิธิไตรคุณธรรม จ.ชลบุรี ในฐานะศพหญิงนิรนามโดยการแต่งกายและรองเท้าของศพหญิงดังกล่าว คล้ายกับการแต่งกายในภาพ ในเฟซบุ๊กของ ออย มูลนิธิกระจกเงา จึงประสานคณะกรรมการบริหารจัดการคนหายและศพนิรนาม (คบคน.ตร) โดยพลตำรวจตรีไตรรงค์ ผิวพรรณ เลขานุการได้ลงพื้นที่ติดตามคลี่คลายกรณีดังกล่าว และประสานตรวจสอบดีเอ็นเอของพ่อแม่ของ ออย กับศพหญิงนิรนามดังกล่าวต่อมา บิดาของออย ซึ่งป่วยด้วยโรคมะเร็งระยะสุดท้าย ได้เสียชีวิตลงเมื่อกลางเดือน มี.ค.2563 ที่ผ่านมา โดยยังไม่ทันได้ทราบผลดีเอ็นเอว่าศพหญิงนิรนามดังกล่าวเป็นศพของบุตรสาวหรือไม่ โดยผลตรวจสอบดีเอ็นเอมีกระบวนการล่าช้าจากเหตุปัจจัยหลายประการ กระทั่งช่วงเดือน เม.ย.ที่ผ่านมา ผลตรวจยืนยัน ศพหญิงนิรนามที่ถูกฆาตกรรมที่ศรีราชา คือ ออย ที่หายตัวไปเบื้องต้นมูลนิธิกระจกเงา ได้ประสานติดตามความคืบหน้าคดี ไปยังสถานีตำรวจภูธรหนองขาม กองบัญชาการตำรวจภูธรภาค 2 และตำรวจภูธรจังหวัดชลบุรี เพื่อติดตามผู้ก่อเหตุ ซึ่งลอยนวลมาได้ 6 ปีเต็ม โดยล่าสุดมีการเชิญตัวผู้ต้องสงสัยมาสอบปากคำแล้วทั้งนี้ วันจันทร์ที่ 1 มิ.ย.2563 เวลา 11.00 น. มารดาของออย จะเดินทางมายังสถาบันนิติเวชวิทยาโรงพยาบาลตำรวจ เพื่อติดต่อทำเอกสารใบมรณบัตรและเอกสารอนุญาตให้ขุดศพ จากนั้นวันที่ 2 มิ.ย.2563 เวลา 09.00 น. จะเดินทางไปเชิญวิญญาณบุตรสาวพายังจุดพบศพ ที่ ต.หนองขาม อ.ศรีราชา จ.ชลบุรี และจากนั้นจะเดินทางไปขุดศพที่สุสานไตรคุณธรรม และนำศพกลับไปบำเพ็ญกุศลที่บ้านใน จ.เพชรบูรณ์ ต่อไป.(อ่านโพสต์ต้นฉบับ คลิกที่นี่)ศูนย์ข้อมูลคนหาย มูลนิธิกระจกเงา)
มูลนิธิกระจกเงา เผย น้องออย ไม่ใช่เหยื่อ ไอซ์ หีบเหล็ก ตรวจดีเอ็นเอตรงกับสาวนิรนามเสียชีวิตที่ชลบุรี เมื่อปี 2557 ตำรวจเร่งติดตามหาผู้ก่อเหตุ
ไอซ์หีบเหล็ก,ไอซ์หีบเหล็ก น้องออย,น้อยออย,พริตตี้ออย,เสียชีวิต,หายตัวปริศนา,ข่าวทั่วไป